CELEX: 31982D0339
Language: el
Date: 1982-05-07 00:00:00
Title: 82/339/EOK: Απόφαση τής Επιτροπής τής 7ης Μαΐου 1982 περί παροχής αδείας στήν Ιταλική Δημοκρατία νά επιτρέψει προσωρινά τήν εμπορία τών σπόρων όρυζας πρός σπορά πού δέν ανταποκρίνονται στίς απαιτήσεις τής οδηγίας 66/402/EOK (Το κείμενο στην ιταλική γλώσσα είναι το μόνο αυθεντικό)

Avis juridique important

|

31982D0339

82/339/EOK: Απόφαση τής Επιτροπής τής 7ης Μαΐου 1982 περί παροχής αδείας στήν Ιταλική Δημοκρατία νά επιτρέψει προσωρινά τήν εμπορία τών σπόρων όρυζας πρός σπορά πού δέν ανταποκρίνονται στίς απαιτήσεις τής οδηγίας 66/402/EOK (Το κείμενο στην ιταλική γλώσσα είναι το μόνο αυθεντικό)  

Επίσημη Εφημερίδα αριθ. L 153 της 03/06/1982 σ. 0030 - 0030

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 7ης Μαΐου 1982  περί παροχής αδείας στην Ιταλική Δημοκρατία να επιτρέψει προσωρινά την εμπορία των σπόρων όρυζας προς σπορά που δεν ανταποκρίνονται στις απαιτήσεις της οδηγίας 66/402/ΕΟΚ  (Το κείμενο στην ιταλική γλώσσα είναι το μόνο αυθεντικό)  (82/339/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την οδηγία 66/402/ΕΟΚ του Συμβουλίου της 14ης Ιουνίου 1966 περί εμπορίας σπόρων δημητριακών προς σπορά (1), όπως τροποποιήθηκε τελευταία από την οδηγία 81/561/ΕΟΚ (2), και ιδίως το άρθρο 17,  την αίτηση που υπέβαλε η Ιταλική Δημοκρατία,  Εκτιμώντας:  ότι στην Ιταλία η παραγωγή βασικών σπόρων προς σπορά όρυζας ( Oryza Sativa L.) της ποικιλίας Balilla a grana grossa, οι οποίοι ανταποκρίνονται στις απαιτήσεις της οδηγίας 66/402/ΕΟΚ, όσον αφορά τη μέγιστη περιεκτικότητα σε κόκκινους σπόρους ήταν ελλειμματική κατά το 1981 καί, ως εκ τούτου, δεν είναι δυνατός ο εφοδιασμός της χώρας αυτής·  ότι είναι αδύνατο να καλυφθούν κατά ικανοποιητικό τρόπο οι ανάγκες αυτές με προσφυγές σε βασικούς σπόρους προελεύσεως άλλων Κρατών μελών, ή ακόμα και τρίτων χωρών που ανταποκρίνονται σε όλους τους όρους που καθορίζονται στην ανωτέρω αναφερομένη οδηγία·  ότι πρέπει, ως εκ τούτου, να παρασχεθεί η άδεια στην Ιταλική Δημοκρατία να επιτρέψει, για περίοδο η οποία θα λήγει την 30ή Ιουνίου 1982, την εμπορία των σπόρων προς σπορά όρυζας της κατηγορίας «βασικοί σπόροι προς σπορά» της ποικιλίας Balilla grana grossa, οι οποίοι υπόκεινται σε μειωμένες απαιτήσεις όσον αφορά τη μέγιστη περιεκτικότητα σε κόκκινους σπόρους·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Μόνιμης Επιτροπής των Σπόρων προς Σπορά και των Γεωργικών, Δενδροκηπευτικών και Δασικών Φυτών προς Φύτευση,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Στην Ιταλική Δημοκρατία παρέχεται η άδεια να επιτρέψει στην επικράτειά της, για περίοδο που θα λήγει την 30ή Ιουνίου 1982, την εμπορία των σπόρων προς σπορά όρυζας (Oryza Sativa L.) της κατηγορίας «βασικοί σπόροι προς σπορά» της ποικιλίας Balilla a grana grossa, οι οποίοι δεν ανταποκρίνονται στους όρους που καθορίζονται στο παράρτημα ΙΙ της οδηγίας 66/402/ΕΟΚ, όσον αφορά τη μέγιστη περιεκτικότητα σε κόκκινους σπόρους, υπό τους ακόλουθους όρους:  α) η ποσότητα δεν υπερβαίνει τους 21,5 τόνους·  β) η περιεκτικότητα σε κόκκινους σπόρους ανά 500 γραμμάρια δεν υπερβαίνει τους 4·  γ) η επίσημη ετικέτα φέρει τις ακόλουθες ενδείξεις:  - «μέγιστη περιεκτικότητα σε κόκκινους σπόρους: 4 ανά 500 γραμμάρια»,  - «προοριζόμενοι αποκλειστικά για εμπορία στην Ιταλία».  Άρθρο 2  Η Ιταλική Δημοκρατία ανακοινώνει στην Επιτροπή, πριν από την 31η Οκτωβρίου 1982, τις ποσότητες σπόρων προς σπορά που υπόκεινται σε μειωμένες απαιτήσεις και των οποίων η εμπορία έχει επιτραπεί στην επικράτειά της βάσει της παρούσας αποφάσεως.  Η Επιτροπή ενημερώνει περί αυτού τα άλλα Κράτη μέλη.  Άρθρο 3  Η παρούσα απόφαση απευθύνεται στην Ιταλική Δημοκρατία.  Έγινε στις Βρυξέλλες, στις 7 Μαΐου 1982.  Για την 'Επιτροπή  Poul DALSAGER  Μέλος της Επιτροπής  (1) ΕΕ αριθ. 125 της 11. 7. 1966, σ. 2309/66.  (2) ΕΕ αριθ. L 203 της 23. 7. 1981, σ. 52.